《纱窗恨》
五代·毛文锡

新春燕子还来至，一双飞。垒巢泥湿时时坠，涴人衣¤

后园里、看百花发，香风拂、绣户金扉。月照纱窗，

恨依依。

双双蝶翅涂铅粉，咂花心。绮窗绣户飞来稳，画堂阴¤

二三月、爱随风絮，伴落花、来拂衣襟。更剪轻罗片，

傅黄金。

作者简介：唐末五代时人，字平珪，高阳（今属河北人），一作南阳（今属河南）人。年十四，登进士第。已而入蜀，从王建，官翰林学士承旨，进文思殿大学士，拜司徒，蜀亡，随王衍降唐。未几，复事孟氏，与欧阳烔等五人以小词为孟昶所赏。《花间集》称毛司徒，著有《前蜀纪事》《茶谱》，词存三十二首，今有王国维辑《毛司徒词》一卷。